બીજા કોઈને વળી લાગે છે કે પોતે પોતાની શાંતિ જૂના ઘરમાં કે અગાઉના કોઈ મહોલ્લામાં મૂકીને આવ્યો છે. કોઈને લાગે છે કે પોતે ઘણીબધી તનતોડ મહેનત કરીને ‘સુખી’ થયો પણ પોતાની તબિયત કોઈક જૂના સરનામા પર રોકાઈ ગઈ છે! માણસની ઊંઘ, શાંતિ, તબિયત તેની સાથે જ રહે છે. વૈજ્ઞાનિક આલ્બર્ટ આઈન્સ્ટાઈનનો સાપેક્ષતાનો સિદ્ધાંત અહીં પણ સાચો છે. સુખ-શાંતિ અને આનંદ-ઉમંગનું સરનામું માત્ર સ્થળ દર્શાવીએ તો અધૂરું રહે છે. સ્થળ સાથે સમયની એક અનોખી સંગત છે.